**ΜΕΤΑΤΡΟΠΗ ΤΟΥ ΚΤΙΡΙΟΥ “SILO” ΣΕ ΜΟΥΣΕΙΟ ΕΝΑΛΙΩΝ ΑΡΧΑΙΟΤΗΤΩΝ**

Το έργο « ΜΕΤΑΤΡΟΠΗ ΤΟΥ ΚΤΙΡΙΟΥ “SILO” ΣΕ ΜΟΥΣΕΙΟ ΕΝΑΛΙΩΝ ΑΡΧΑΙΟΤΗΤΩΝ» με κωδικό ΟΠΣ ΤΑ 5150037 έχει ενταχθεί στο Ταμείο Ανάκαμψης και Ανθεκτικότητας, το οποίο «χρηματοδοτείται από την Ευρωπαϊκή Ένωση – NextGeneration EU» με συνολικό προϋπολογισμό 93.038.258,73€.

Το έργο αφορά στην μετατροπή του κτιρίου ”SILO” σε Μουσείο Εναλίων Αρχαιοτήτων. Το Μουσείο Εναλίων Αρχαιοτήτων πρόκειται να λειτουργήσει στον χώρο που μέχρι πρότινος λειτουργούσε ως αποθήκη σιτηρών της Ηετιώνειας Ακτής του Οργανισμού Λιμένος Πειραιώς. Η περιοχή χωροθέτησης του Μουσείου αφορά στο κτίριο του ΣΙΛΟ επί της Ηετιώνειας Ακτής στην περιοχή του Επιβατικού Λιμένα της ΟΛΠ ΑΕ. Η έκταση για την υλοποίηση του έργου αποτελεί τμήμα της ευρύτερης έκτασης ιδιοκτησίας του Ελληνικού Δημοσίου (Λιμένας Πειραιώς) η οποία εμπίπτει στα διοικητικά όρια των Δήμων Πειραιώς, Κερατσινίου-Δραπετσώνας και Περάματος και εμπίπτει εντός της υποζώνης Γ1 του masterplan Λιμένος Πειραιώς.Το αντικείμενο του έργου «Μετατροπή του κτιρίου SILO σε Μουσείο Εναλίων Αρχαιοτήτων» αφορά στην επανάχρηση του κτιρίου της σιταποθήκης και την επέκτασή του, μέσω της προσθήκης ενός νέου διακριτού κτιριακού όγκου. Το σύνολο του κτιρίου (υφιστάμενο και προσθήκη), με συνολικό εμβαδόν 26.380,00 m2, καλείται να υποστηρίξει τη μουσειακή χρήση, να στεγάσει τα εκθέματα ενάλιας προέλευσης σε θεματικές ενότητες και να αποδώσει τα όσα περιγράφονται στην εγκεκριμένη Μουσειολογική μελέτη για την οργάνωση της μόνιμης έκθεσης του Μουσείου Εναλίων Αρχαιοτήτων.

Η υλοποίηση της μετατροπής του κτιρίου “SILO” σε Μουσείο Έναλίων Αρχαιοτήτων θα έχει ως αποτέλεσμα να εκσυγχρονιστεί και να είναι πλήρως λειτουργικό, προκειμένου να αποτελέσει πόλο Πολιτιστικής και Οικονομικής ανάπτυξης της ευρύτερης περιοχής.

Το έργο θα δημιουργήσει νέες θέσεις εργασίας κατά την εκτέλεση αλλά και κατά τη διάρκεια λειτουργίας του (ενίσχυση της απασχόλησης) και θα τονώσει την οικονομία της ευρύτερης περιοχής της Αττικής. Θα συμβάλει στην ανάδειξη των Εναλίων Αρχαιοτήτων ενώ μέσα από τις ψηφιακές εφαρμογές θα συμβάλει τόσο στην προώθηση της ψηφιακής τεχνολογίας όσο και στην περαιτέρω προβολή των ευρημάτων, παράλληλα θα αποτελέσει πόλο έλξης επισκεπτών συμβάλλοντας στην τόνωση του τουρισμού και στην ανάπτυξη της ευρύτερης περιοχής.

**Το έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**